Indeks - Joan Hambidge
OORSIG: Elke gedig in hierdie uiters volwasse bundel verken brokkie vir brokkie die aard en semantiek van "n digkuns: Dit reis op uitgebreide paaie na wat die wese is van die digkuns, ook die digter se eie poësie. In Joan Hambidge se oeuvre is hierdie bundel "n groot sprong; die hele "Indeks"� werk aan en oor die digkuns met "n feitlik mistieke bewondering en respek vir die woord. Dit kan beskou word as haar mees "taalkundige"� bundel, want die digter is in konstante gesprek met die woord en die moontlikhede wat die woord bied. Haar vermoë om die woord se wisselende buie, in gesprek met ander woorde, raak te sien en te benut, is nog nooit só suksesvol aangewend nie.
'n Hunkering se grein - Johann de Lange
OORSIG: "'n Hunkering se grein"� is 'n ryk geskakeerde bundel waarin dié bekroonde digter indringend fokus op temas soos, onder meer, skoonheid teenoor verval, die skoonheid in verval, die troos van die woord en die gedig, die weerloosheid van die lewe en menswees, en die erotiek wat tog so deel vorm van elke mens. Daar is heelwat vernuwende elemente - meer waarneming, meer metafisies en fyner gedraad. Die verse is pretensieloos en daar is geen poging om die leser te beïndruk met "n verwikkelde verwysingswêreld nie. Eenvoud is die eerste wagwoord, en die tweede is eerlikheid. Dit is "n bundel wat na baie kante strek, maar wat konsekwent tot die leser spreek.
Sterkykers - gedigte vir tieners
Jaco Jacobs (samesteller)
OORSIG: Hierdie bundel vars, verrassende, vuishou-op-die-maag-gedigte vir tieners bou voort op die suksesvolle "Toulopers"�. Bekende digters en skrywers soos Koos Kombuis, Ronelda S. Kamfer, Nathan Trantraal, Annie Klopper, Fanie Viljoen, Izak de Vries en Jaco Jacobs span kragte saam met opwindende nuwelinge soos Deon Meiring (hoofsanger van die groep Glaskas), Solette Swanepoel, Donnay Torr en Danie du Toit (sanger en liedjieskrywer van die groep Spoegwolf) in "n opwindende digbundel wat spesiaal saamgestel is om hedendaagse jongmense se leefwêreld te weerspieël.
In die grot van die sibille -Juanita Louw
OORSIG: Die digter se taak is om die verborge te ontbloot. Elke gedig is "n uiting van die sibille."� Dié woorde van Sowjet-digter Marina Tswetajewa eggo in Juanita Louw se debuutbundel, In die grot van die sibille, waar digkuns gelykgestel word aan die magiese woord wat deur die mitologiese profetes in haar grot gespreek is.
Die kleur van water - Louis Jansen van Vuuren
OORSIG: Tussen die bundel se blou voor - en agterplat vervloei leitmotiewe van kleur en water; die tematiek berus op die vasvang van die erotiese oomblik wat nie net sintuiglik ervaar word nie, maar ook deur "n ryk tekstuur van kuns, mitologie en milieu. Die verkenning van die self en die geliefde word ontgin in die uiteenlopende landskappe van drie kontinente - Europa, Afrika en Australië - wat in drie tale verwoord word: Afrikaans, Engels en Frans. Die metaforiese vertrekpunt is Horace-Bénédict de Saussure se cyanometer, "n instrument waarmee blouheid gemeet word. Nie net bied die bundel lesers genuanseerde verwoording nie, maar ook die visuele impak van Jansen van Vuuren se kuns.
OORSIG: "Waar die oog van stil word"� is Ilse van Staden se derde digbundel en is net so keurig afgerond soos haar vorige bundels. Die eerste groep gedigte handel oor die verwerking van verlies en afskeid van die bekende. Dan betree die digter die onbekende wêreld, waar sy haar vereenselwig met klein lewende wesens soos slakke en torre wat dit ook moet waag in die groot buitewêreld in. Die digter het net "n veerpen oor om mee te skryf en om "n skip met woorde en drome te bou waarmee sy in die verbeelding kan reis.